open-index/open-wikipedia-markdown huggingface dataset:
Sinclair ZX81

**Sinclair ZX81** – asmeninis kompiuteris, sukurtas ir pristatytas Sinclair Research kompanijos 1981 metais, buvo sekantis kompanijos produktas po Sinclair ZX80. Kompiuterio korpusas juodos spalvos su membranine klaviatūra. Jo dizainą sukūrė *[[Rick Dickinson]]*. Programos buvo pakraunamos iš įprastų audio kasečių, turėjo video išvedimą į televizorių. Tai istoriškai svarbus kompiuteris, nes jis pirmasis kainavęs mažiau 100 dolerių (surenkama forma) ir tuo pačiu parduodamas dideliais kiekiais. JAV versija, gaminta Timex kompanijos, vadinosi Timex Sinclair 1000. Taip pat su šiuo kompiuteriu buvo suderinamas ir kitas *Timex* produktas – Timex Sinclair 1500.

Parduota daugiau kaip 1,5 milijonai kompiuterių.

## Apibūdinimas
ZX81 naudojo NEC kompanijos su Zilog Z80 suderinamą procesorių, veikiantį 3,25 MHz dažniu. Palyginus su ZX80, supaprastėjo motininės plokštės dizainas, skaitomoji atmintis (ROM) išaugo iki 8 KB, Sinclair BASIC įgijo galimybę atlikti aritmetinius veiksmus su slankiojo kablelio skaičiais. 

Sistema kainavo apie 70£ JK arba apie 100$ JAV ir turėjo 1 kB (1024 baitus) operatyviosios atminties. Ši atmintis buvo naudojama laikyti visus sistemos kintamuosius, ekrano vaizdą bei programos ar kitus duomenis. Dėl šios priežasties programuojant teko taupyti naudojamą atmintį. Išvedimas į ekraną buvo tik tekstiniu režimu, tačiau su PLOT komanda buvo įmanoma kurti blokinę 64x48 pikselių grafiką. Trūkstant vietos, buvo sumažinamas išvedamų eilučių skaičius.

Vėliau buvo siūlomi operatyvios atminties praplėtimo moduliai (16, 32 ir 64 KB).

## Šaltiniai

## Nuorodos

* Straipsnis apie ZX81 ''Planet Sinclair'' tinklalapyje
* EightyOne – ZX81 emuliatorius Microsoft Windows sistemai
San Luisas (Argentina)

**San Luisas** () – miestas Argentinoje, Kujo regione, *Sierras Grandes* kalnagūbrių pašlaitėje, prie *Chorrillos* upės. Provincijos administracinis centras.

## Istorija
Nors San Luiso įkūrimo aktas dingęs, tačiau iš kitų šaltinių žinoma, kad miestas įkurtas Luis Jufré de Loaysa y Meneses 1594 m. rugpjūčio 25 d. ir pavadintas *Nueva Medina de Río Seco*. Tačiau netrukus dėl indėnų antpuolių buvo apleistas ir iš naujo atkurtas 1632 m. *San Luis de Loyola Nueva Medina de Río Seco* pavadinimu. XIX a. pab. turėjo tik apie 7000 gyventojų. Išaugo kai tapo svarbiu transporto mazgu (1875 m. nutiestas geležinkelis) ir pramonės centru.

Kadangi miestą supantys Sieras Grandeso kalnagūbriai dar vadinami Punta de los Venadosu, todėl San Luiso gyventojai vadinami *puntanos*.

## Ūkis ir transportas
San Luisas – svarbus transporto mazgas. Keliai veda į Kordobą, Mendosą, San Rafaelį, San Chuaną, La Riochą. Geležinkelis į Kordobą ir Mendosą. Iš San Luiso oro uosto vyksta reguliarūs skrydžiai į Buenos Aires. Tekstlės, plastmasės, keramikos, popieriaus, maisto pramonė. Yra universitetas.

## Geografija
Aplinkiniai kalnagūbriai San Luise (o ypač į šiaurę nuo miesto) suformuoja malonų kurortinį klimatą. Vyrauja pakankamai aukštos temperatūros (metinis vidurkis 17&nbsp;°C), o vėjai nuo vandenyno atneša drėgmę. San Luisas drėkinimo ir polisinėms reikmėms naudoja *Potrero de los Funes* tvenkinį.

## Miesto lankytini objektai ir pramogos
* „Tautų Parkas“
* Neoklasicistinė katedra
* Muziejai
* Kolonijinės architektūros pastatai
* Žvejyba, poilsis ir vandens pramogos prie Potrero de los Funeso tvenkinio.

## Šaltiniai

## Nuorodos
* Oficiali svetainė 
* Turistinė informacija
* Miesto istorija
Pjetras Pertis

**Džovanis Pjetras Pertis** (, 1648 m. Muggio kaimelyje, Šveicarija – 1714 m. Vilniuje) – italų baroko skulptorius ir architektas.

Gimė Muggio kaimelyje (Šveicarija), mokėsi Florencijoje, didžiąją dalį gyvenimo kūrė Vilniuje, čia ir mirė.

Žymiausias jo kūrinys – Vilniaus Šv. apaštalų Petro ir Povilo bažnyčios interjero dekoravimas stiuko lipdiniais.

P. Pertis suprojektavo ir vadovavo Viešpaties Jėzaus bažnyčios, Sluškų ir Sapiegų rūmų (Vilniuje) dekoravimui ir statybai Antakalnyje, prisidėjo prie Pažaislio vienuolyno pastatų ansamblio ir Vilniaus Katedros Šv. Kazimiero koplyčios dekoravimo.

## Darbai


Image:Sapiegu Rumai.Sapiega Palace.Vilnius.JPG|Sapiegų rūmų fasadas (XIX a. piešinys)
Image:Entrance_to_St._Peter_and_St._Paul's_Church_in_Vilnius.jpg|Šv. apaštalų Petro ir Povilo bažnyčios portalas
Fizinė priklausomybė

**Fizinė priklausomybė** – priklausomybės vartojamai medžiagai forma, kai vartotojo organizmas tampa fiziškai nuo jos priklausomas. Nutraukus medžiagos vartojimą, neišvengiamai patiriami nemalonūs simptomai, kadangi organizmas reikalauja jam nebeteikiamos medžiagos. Tai kone pagrindinė narkomanų problema, jiems metus vartoti narkotines medžiagas. Visos medžiagos, sukeliančios fizinę priklausomybę, medicinoje laikomos narkotikais. Iš kitos pusės ne visos teisiniu požiūriu narkotikais laikomos medžiagos sukelia fizinę priklausomybę, kai kurios tik psichologinę priklausomybę arba visai jokios.

Alkoholiniai gėrimai (tiksliau etanolis) bei tabako produktai (nikotinas), nors ir nepriskiriami draudžiamiems narkotikams, tačiau fizinę priklausomybę sukelia.

Fizinė priklausomybė etanoliui dėl savo unikalių bruožų ir dažnumo turi atskirą pavadinimą „baltoji karštinė“.

Fizinė priklausomybė tai liga, kuri dažnai tapatinama su narkomanija.
Mykolas Kazimieras Pacas

**Mykolas Kazimieras Pacas** (1624–1682 m. balandžio 4 d. prie Vilniaus) – Lietuvos ir Abiejų Tautų Respublikos karinis ir politinis veikėjas, kilęs iš Lietuvos bajorų Pacų Gozdavos herbo giminės.

## Biografija

1658 m. karališkasis pulkininkas, 1659 m. paskirtas lietuviškojo dalinio vadu ir etmono pavaduotoju, 1663–1667 m. Smolensko vaivada ir Lietuvos lauko etmonas, 1667–1682 m. Lietuvos didysis etmonas, o 1669–1682 m. ir Vilniaus vaivada.

1668 m. karaliui Jonui II Kazimierui Vazai atsisakius sosto palaikė proprancūziškąją grupuotę, rėmusią Liudviko II Burbono kandidatūrą, vėliau prisidėjo prie didikų, rėmusių Mykolą Kaributą Višnioveckį. Tapęs Vilniaus vaivada įgijo didžiulę politinę įtaką Abiejų Tautų Respublikoje. Įvedė kariuomenės vidaus gyvenimo taisykles (statutą), kariuomenės drausmės taisykles ir karo teismų taisykles.

Jo rūpesčiu ir lėšomis padėkai už Liubomirskio maišto numalšinimą pradėta Vilniaus Petro ir Povilo bažnyčios statyba Antakalnyje.

Mykolas Kazimieras Pacas, kaip ir kiti Pacų ir Pociejų giminės atstovai, buvo laikomi magnatais. Magnatai – aukštasis visuomenės sluoksnis senovės Lietuvoje, Lenkijoje ir Vengrijoje, tų kraštų didikai.

## Galerija

Tapestry with the Arms of Michał Kazimierz Pac.png|Gobelenas su M. K. Paco herbu
Pac plaque in the St Peter and St Paul Church in Vilnius.JPG|Atminimo lenta Vilniaus šv. Petro ir Povilo bažnyčioje 
Timpani in the Church of St Peter and St Paul in Vilnius.JPG|Trofėjinis turkų kariuomenės būgnas, M. K. Paco parvežtas iš 1673 m. karo su turkais. Vilniaus šv. Petro ir Povilo bažnyčios ekspozicija


|-
Įpiltis

**Įpiltis** – du kaimai Kretingos rajone:

* Naujoji Įpiltis;
* Senoji Įpiltis.

Taip pat:
* Įpilties upė.
Ordžonikidzė

**Ordžonikidzė**:

* Tarybinis politikas Sergas Ordžonikidzė;
* Vladikaukazo pavadinimas tarybiniais metais;
* Pokrovo pavadinimas tarybiniais metais.
Romėniški skaičiai

**Romėniški skaičiai** – skaičių sistema naudota Senovės Romoje, adaptuota iš etruskų. Romėniški skaičiai žymimi raidėmis, vienas skaičius gali būti užrašytas vienos ar daugiau raidžių kombinacija.

Romėniški skaičiai dažniausiai rašomi didžiosiomis raidėmis ir neretai vis dar tebenaudojami datai, jubiliejui, eilės numeriui, knygų skyriui ar panašiems atvejams žymėti.

## Žymėjimas
Pagrindiniai septyni skaičiai:
* I arba i – 1,
* V arba v – 5,
* X arba x – 10,
* L arba l – 50,
* C arba c – 100 (*centum* – „šimtas“),
* D arba d – 500,
* M arba m – 1000 (*mille* – „tūkstantis“).

Skaičių kombinacijos sudaromos laikantis tam tikrų taisyklių.
* II arba ii – 2,
* III arba iii – 3,
* IV – 4,
* VI arba vi – 6,
* VII arba vii – 7,
* VIII arba viii – 8,
* IX arba ix – 9.

Romėniškojo skaičiaus reikšmė nustatoma taip: jei didesnis skaitmuo yra prieš mažesnį arba du skaitmenys yra vienodi, tai jie sudedami, o jei mažesnis yra prieš didesnį, tai mažesnis atimamas iš didesnio. Pavyzdžiui,

MCXLIV = 1000 + 100 + 50 – 10 + 5 – 1 = 1144.

Šią taisyklę romėnai įvedė ne iš karto. Pradinė seka, kur visi skaitmenys sudedami, iš pradžių buvo I, II, III, IIII, V, VI, VII, VIII, VIIII, X. Ypač laikrodžių ciferblatuose IV (ketvirta valanda) tradiciškai net ir dabar neretai žymima kaip IIII.

Didesni skaičiai sudaromi braukiant brūkšnį viršuje, kuris reiškia padauginimą iš 1000:
*  – 5 tūkstančiai
*  -10 tūkstančių
*  – 50 tūkstančių
*  – 100 tūkstančių
*  – 500 tūkstančių (pusė milijono)
*  – Milijonas

Dar didesni skaičiai sudaromi braukiant dvigubą brūkšnį viršuje arba vieną apačioje, kas reiškia padauginimą iš 1 000 000. Standarto nėra. Pvz., 10 milijonų bus žymima (X).

Nulis šia sistema negali būti užrašytas. Jei prireikdavo, nulis būdavo užrašomas žodžiu ().

## Trupmenos
Skirtingai nuo sveikosios dalies (rašomos dešimtaine skaičiavimo sistema), trupmeninei daliai buvo naudojama dvyliktainė. Taip pasirinkta buvo matyt todėl, jog dvyliktainėje sistemoje trumpai gali būti užrašytas tiek trečdalis, tiek ir ketvirtis. Buvo naudojami tokie trupmenų ženklai:

## Šaltiniai
Gaidžiai

**Gaidžiai** yra:

* vištų patinai;
* kaimai Lietuvoje:
** Anykščių rajone;
** Molėtų rajone;
** Utenos rajone.
Babėnų karjeras

**Babėnų karjeras** – karjero tvenkinys Kėdainių rajone, Kėdainių miesto šiauriniame pakraštyje, 5 km į šiaurę nuo miesto centro, Babėnuose, į dešinę nuo  kelio. Yra *U* raidės, atgręžtos į rytus, formos. Į centrinę dalį įsiterpia ilgas pusiasalis. Pietiniai krantai statūs, skardingi, apaugę Babėnų mišku. Šioje pusėje yra smėlio paplūdimys. Rytiniai krantai statūs, apaugę mišku ir nendrių sąžalynais. Vakariniai taip pat statūs, apaugę plačia (>10 m) nendrių sąžalynų juosta, apstatyti gyvenamaisiais namais. Šiauriniai krantai lėkšti, taip pat apaugę nendrių ir meldų sąžalynais. Ilgis iš vakarų į rytus 510 m, plotis apie 470 m. Gylis 2–3 metrai, pakrantės seklios. Altitudė 48,3 m. Šiaurės rytiniame pakraštyje, šalia Babėnų karjero iškastas nedidelis lygio reguliavimo tvenkinėlis, kurio vanduo nuteka 2,6 km ilgio upeliu į Nevėžį.

Iškastas 1950–1953 m. Eksploatuotas kaip smėlio ir žvyro telkinys. Tvenkinys įrengtas 1986 m. Iš paviršinio žemės sluoksnio sudaryta kalva, nuo kurios atsiveria įspūdingas vaizdas į karjerą. Čia buvusios 22 sodybos iškeldintos (daugiausia į Babėnus II). Dabar Babėnų karjeras naudojamas kėdainiečių rekreacijai, taip pat žvejybai (yra lydekų, lynų, karosų). Nendrių ir meldų sąžalynuose veisiasi vandens paukščiai.

## Galerija

Image:Babėnai001.JPG|Pietinė pusė
Vaizdas:BabenuKarjeras006.JPG
image:BabenuKarjeras007.JPG|Vaizdas iš pietinės pusės
Vaizdas:BabenuKarjeras005.JPG|Vaizdas į kalvą
Vaizdas:Babėnų karjeras, žiema.JPG|Karjeras žiemą
Vaizdas:BabenuKarjeras1.jpg|Pietinė karjero dalis
Image:BabenuKarjeras001.JPG|
Image:BabenuKarjeras003.JPG|


## Šaltiniai

* Tvenkinių katalogas. Aplinkos apsaugos ministerija. Kaunas, 1998
Sergo Ordžonikidzė

**Sergas Ordžonikidzė** (; arba **Grigorijus Ordžonikidzė**, , 1886 m. spalio 12 d. – 1937 m. vasario 18 d. Maskvoje) – sovietinis politinis veikėjas, Spalio revoliucijos dalyvis.

Gimė Gruzijos didikų šeimoje, būdamas dešimties metų, liko našlaičiu. Beveik nesimokė. Gavo felčerio išsilavinimą.
Nuo 17 metų tapo partijos nariu, iki 1911 m. suimtas mažiausiai keturis kartus. Buvo asmeniškai atsakingas už tai, jog brutaliai aneksuotos ir subolševikinta Gruzija ir Azerbaidžanas. Aktyviai dalyvavo Stalino inicijuotame „valstietijos stuburo laužyme“, kurio metu nuo bado, represijų žuvo keli milijonai vyrų, moterų, vaikų.

1937 m. balandžio mėn. VKP(b) plenume S. Ordžonikidzė ketino viešai pranešti apie Josifo Stalino naudojamą savavališką partijos narių žudynių politiką („valymus“), tačiau dieną prieš plenumą rastas negyvas. Oficiali versija – savižudybė, tačiau manoma, kad su juo susidorojo pats Stalinas (prieš kelias dienas S. Ordžonikidzė apie pranešimą prasitarė savo partijos draugui Anastasui Mikojanui).
Vėlaičiai

**Vėlaičiais** vadinami kaimai:

* Akmenės rajone;
* Kretingos rajone;
* Pagėgių savivaldybėje;
* Rietavo savivaldybėje:
** Vėlaičiai I;
** Vėlaičiai II.
Dirk Bauermann

**Dirkas Bauermanas** (**Dirk Bauermann**; g. 1957 m. gruodžio 10 d.) – buvęs Vilniaus „Lietuvos ryto" vyriausiasis treneris 2012/2013 m. sezono pradžioje.

## Karjera
* 1988–1989 m. – Leverkūzeno „Bayer“ (Vokietija) trenerio asistentas
* 1989–1998 m. – Leverkūzeno „Bayer“ (Vokietija) vyr. treneris
* 1998–1999 m. – Ostendės „Sunair“ (Belgija) vyr. treneris
* 1999–2000 m. – Patrų „Apollon“ (Graikija) vyr. treneris
* 2000–2001 m. – Hageno „Brandt“ (Vokietija) vyr. treneris (kovą atsistatydino)
* 2001 m. – Atėnų „Dafni“ (Graikija) vyr. treneris (spalį atleistas)
* 2001-2008 m. – Bambergo „Broose Basket“ (Vokietija) vyr. treneris
* 2010-2012 m. - Miuncheno "FC Bayern Munich" vyr. treneris
* 2013- m. Vilniaus "Lietuvos ryto" vyr. treneris.
* 1994, 2003-2012 m. – Vokietijos nacionalinės krepšinio rinktinės vyr. treneris

## Pasiekimai
* Vokietijos čempionas (1990, 1991, 1992, 1993, 1994, 1995, 1996, 2005, 2007)
* Vokietijos taurės laimėtojas (1990, 1991, 1993, 1995)
* Europos vicečempionas (2005 m.)
Tinteliai

**Tinteliais** vadinami du kaimai Kretingos rajone:

* Kretingos seniūnijoje;
* Kūlupėnų seniūnijoje.
Algirdas Brazys

**Algirdas Brazys** (g. 1962 m. sausio 4 d. Kaune) – Lietuvos krepšinio žaidėjas ir treneris.

2009 m. gruodžio 1 d. tapo Kauno „Žalgirio“ sporto direktoriumi. 2010 m. vasario 8 d. kartu su R. Butautu paliko Kauno klubą. 2010 m. birželio 19 d. pasirašė dvejų metų sutartį su Latvijos Ventspilio „Ventspils“ klubu. 2011 m. vasario 5 d. buvo atleistas iš Ventspilio klubo.

## Žaidėjo karjera
Per savo profesionalo karjerą krepšininkas atstovavo tik trims klubams – Panevėžio „Lietkabeliui“, Kauno „Žalgiriui“ ir Vroclavo ASPRO.

## Žaidėjo pasiekimai
* 1983, 1984 m. SSRS čempionato sidabro medalio laimėtojas
* 1985, 1986, 1987 m. SSRS čempionas
* 1986 m. Tarpkontinentinės V. Džonso taurės laimėtojas
* 1994, 1995 m. Lietuvos čempionas

## Trenerio karjera
* 1995–2000 m. Kauno „Žalgirio“ (Lietuva) trenerio asistentas
* 2000–2002-11 m. Kauno „Žalgirio“ (Lietuva) vyr. treneris
* 2002-12-2004 m. Alytaus „Alitos“ (Lietuva) vyr. treneris
* 2004–2006 m. Sankt Peterburgo „Spartak“ (Rusija) vyr. treneris
* 2006–2007 m. Tartu „Rock“ (Estija) vyr. treneris
* 2007 m. Mariupolio „Azovmaš“ vyr. treneris
* 2008–2009 m. Krasnojarsko „Jenisej“ (Rusija) vyr. treneris
* 2009–2010 m. Kauno „Žalgirio“ sporto direktorius.
* 2010–2011 m. Ventspilio „Ventspils“ vyr. treneris
* 2011-2012 m. Saransko „Mordovija“ vyr. treneris
* 2013-2014 m. Panevėžio „Lietkabelio“ vyr. treneris

## Pasiekimai
* 1996, 1997, 1998, 1999, 2001 m. Lietuvos čempionas
* 2000, 2002 m. Lietuvos vicečempionas
* 2003 m. Lietuvos bronzos medalio laimėtojas
* 1998 m. Europos taurės laimėtojas
* 1999 m. Eurolygos čempionas
* 2007 m. Estijos lygos čempionas

## Šaltiniai
Ventspilio tarptautinis oro uostas

Tarptautinis **Ventspilio oro uostas** (IATA kodas: **EVVA**) – oro uostas Latvijoje. Koordinatės: 

Oro uoste yra vienas kilimo-tūpimo takas 03/21, kurio ilgis 1298 m.

Kartu su Liepojos ir Rygos oro uostais yra vienas iš trijų svarbiausių Latvijos oro uostų.

## Istorija
Oro uostas buvo atidarytas 1975 m. SSRS valstybinės aviakompanijos „Aeroflot“ Latvijos padalinys iš pradžių siūlė tik 2 reisus – Ventspilis – Ryga ir Ventspilis – Leningradas (Sankt Peterburgas).

Civilinio oro uosto veikla buvo sustabdyta 1983 m. dėl tuometinės vyriausybės politinių sumetimų.

XX a. dešimtojo dešimtmečio pabaigoje oro uosto veikla atnaujinta. 2004 m. oro uoste aptarnauta 1590 keleivių, planuojama, kad iki 2025 m. šis skaičius pasieks 50 000 keleivių per metus.

2008 m. nacionalinė Latvijos aviakompanija „AirBaltic“ 50 vietų turinčiais orlaiviais Fokker F-50 vykdė skrydžius maršrutu Ryga-Ventspilis, tačiau po keleto mėnesių jie buvo nutraukti dėl menkos paklausos.

## Nuorodos
* Oro uosto svetainė
Rygos tarptautinis oro uostas

**Rygos tarptautinis oro uostas** – didžiausias oro uostas Baltijos šalyse. 2018 m. aptarnavo 7 mln. keleivių.

## Istorija
1973 m. pastatytas Rygos vakaruose. 1974 m. spalį atidarytas. Aeroflot jungė Rygą su TSRS miestais.

Latvijai atgavus Nepriklausomybę, modernizuotas. 1995 m. sujungtas su 26 miestais. 1996 m. skraidė 17 kompanijų. 1998 m. atnaujintas dizainas. 2001 m., su Rygos 800 metų jubiliejumi, atnaujintas. 2006 m. atidarytas pietinis terminalas. Planuojama statyti dar vieną, galintį kasmet aptarnauti <10 mln. keleivių.

Galima nuskristi į 31 valstybę.

## Aviakompanijos

## Pervežimai

 

Atlikta reisų: 2005 m. 34 552, 2006 m. – 40 162, augimas 16,2 %. Keleivių pervežta 32,9 % daugiau:

#### Baltijos valstybių oro uostų lyderiai
Aptarnautų keleivių skaičius (pagal metus ir oro uostus):
Nenê

**Nenė Hilarijus** (, **Nenê**; g. 1982 m. rugsėjo 13 d.) – buvęs Brazilijos krepšininkas.

Iki 14 metų žaidė futbolą, juo net buvo susidomėję profesionalūs futbolo klubai, tačiau būdamas 14 metų pradėjo treniruotis krepšinį. Profesionalo karjerą pradėjo Brazilijos lygoje, kur jį ir pastebėjo NBA skautai. 2002 m. NBA naujokų biržoje buvo pakviestas 7 numeriu, o jį pasirinkęs Niujorko „Knicks“ klubas netrukus brazilą perleido Denverio „Nuggets“ komandai.

2005–2006 metų sezoną sunkią traumą patyręs Nene sužaidė vos vieneriose rungtynėse ir 2006 m. vasarą atsisakė rungtyniauti  rinktinėje. 2012 metų sezone buvo įtrauktas į trišalius mainus, kurių būdu atsidūrė Vašingtono „Wizards“ ekipoje.

## Pasiekimai

* Brazilijos čempionas (2000, 2001 m.)
Kichadaso kalnų nacionalinis parkas

**Kichadaso kalnų nacionalinis parkas** () – saugoma gamtos sritis Argentinoje, San Luiso provincijos šiaurės vakaruose, Mendosos provincijos pasienyje. Vakariniu pakraščiu teka Desagvaderas. Plotas 150 tūkst. hektarų.

Sudarytas 1991 m. siekiant apsaugoti unikalią gamtą, retas augalų ir gyvūnų rūšis, paleontologines ir antropologines radimvietes. Nacionaliniame parke yra Portero de la Agvados ežeras, užsipildantis tik liūčių metu. Ypač vaizdingos rausvos spalvos uolos ir skardžiai. Klimatas sausas ir kontrastingas.

Vyrauja krūmokšnių ir brūzgynų augalija (kaktusai, chariljos). Palei Desagvaderą yra nedidelių miškų. Būdingi gyvūnai: pumos, kalnų ožiai, lapės, maros, guanakai, nandu, pilkieji sakalai, Andų kondorai.

Nacionaliniame parke yra pirmykščių žmonių buveinių radavietės. Randami piešiniai, keramikos dirbiniai.
Albuminas

**Albuminas** – palyginus nedidelis (molekulinė masė apie 69 000 Da), gerai vandenyje tirpstantis baltymas, turintis didelį neigiamą krūvį. Tai natūralus koloidas.

Normaliomis fiziologinėmis sąlygomis albuminas lemia apie 75plazmos KOS. Žmogaus organizme yra apie 310–330 g albumino, kraujyje jo yra 110–130 g, ir jis yra pasiskirstęs tarp tarpląstelinio (intersticinio, audinių skystis) ir kraujo indų (intravaskulinio) kompartmentų.

Apie 2/3 albumino yra audinių skystyje. Albuminas cirkuliuoja tarp intravaskulinio ir intersticinio tarpo ir grįžta limfos keliu. Infuzijoms naudojamas albuminas gaunamas iš žmogaus kraujo plazmos. Neturėtų būti ligų perdavimo rizikos, nes albuminas kaitinamas ir sterilizuojamas ultrafiltruojant. Albumino tirpalai yra monomeriniai, tai reiškia, kad visos molekulės yra vienodo dydžio ir svorio.

Laikoma, kad 5albumino tirpalas yra izotoninis, esant KOS 20 mmHg ir toks jis išlieka intravaskuliniam tarpe, kai kapiliarų membrana nepažeista. 20-25albumino tirpalai yra hiperonkotiniai, nuo jų KOS būna 80-100 mmHg, todėl bendras plazmos kiekis padidėja, nes skystis plūsta iš intersticinio į intravaskulinį tarpą.
 
Albuminas, žiūrint iš fiziologinio taško, galėtų būti laikomas idealiu natūraliu koloidu. Žmogaus albumino tirpalas, gydant kritiškai sunkius ligonius, naudojamas daugiau kaip 50 metų. Šį baltymą galime aptikti kiaušinio baltyme.
Vilja Mersedesas

**Vilja Mersedesas** () – miestas Argentinoje, San Luiso provincijos rytuose, Kujo regione, Komečingoneso kalnagūbrio pašlaitėje, prie Kuinto upės. Pederneros departamento administracinis centras. 132 tūkst. gyventojų (2022 m.; antrasis pagal dydį ir svarbą provincijos miestas).

## Istorija
XVIII a. pab. dabartinio miesto vietoje įsikūrė nedidelis pakelės postas. 1856 m. įkurta tvirtovė (*Fortín Constitucional*), skirta apsiginti nuo indėnų rankelių (mapučių gentis) antpuolių. 1861 m. gavo Vilja Mersedeso vardą. Pradėjo augti XIX a. pab. nutiesus geležinkelį. Vilja Mersedesas kartu su Vilja Reinoldso ir Chusto Darakto miesteliais formuoja konurbaciją.

## Klimatas
Vilja Mersedese vyrauja drėgnas subtropikų klimatas (Kepeno klimato klasifikacija *Cwa*), kuris būdingas Argentinos geografiniam centrui. Vasaros šiltos arba karštos, perkūnijos dažnos, o žiemos sausos ir šaltos. Sniegas retas, bet dažnesnis lyginant su rytų Argentina ir gali išlikti neištirpęs kelias dienas. Per 2007 m. liepos žiemos audrą mieste užfiksuota žemiausia temperatūra -16,8 °C.

## Ūkis ir transportas
Vilja Mersedesas – svarbus transporto mazgas. Geležinkeliai į Vilja Mariją, Mendosą, Vilja Doloresą. Keliai į San Luisą, Vilja Mariją, Buenos Aires, Buena Esperansą, Vilja Doloresą. Svarbus žemės ūkio rajono (gyvulininkystė, javų auginimas) centras. Daugiausia maisto pramonė.

## Lankytini objektai
Vilja Mersedesas taip pat provincijos lygiu svarbus turistinis centras. Miesto širdis – San Martino aikštė, apsupta XIX a. pab. pastatų. Šalia Pederneros aikštės įsikūrusi *Mayor de las Mercedes* bažnyčia ir *Juan Pedernera* valstybinis istorijos monumentas, žymintis šalies nepriklausomybę ir miesto įkūrėją. Taip pat galima išvysti gražios architektūros valstybinę kolegiją ir art deco stiliaus savivaldybės pastatą.

## Šaltiniai
Lochneso pabaisa

**Lochneso pabaisa** (kartais trumpiau – **Nesė**) – mistinis didžiulis gyvūnas ar gyvūnų grupė, tariamai gyvenanti Lochneso ežere Škotijoje. Kartu su ječiu Nesė yra labiausiai žinomas gyvūnas kriptozoologijoje. Panašių legendų yra ir apie kitus ežerus.

Daugelis mokslininkų ir kitų ekspertų mano, kad esami įrodymai, pagrindžiantys būtybės egzistavimą, yra neįtikinantys, ir laiko pranešimus apie tai, kad Lochneso pabaisa buvo pastebėta, gandais arba nesusipratimais, kai žinomi gyviai ar gamtiniai reiškiniai palaikomi Lochneso pabaisa. Biologų nuomone, ežero ekosistema negalėtų išlaikyti net vieno tokio dydžio gyvūno, jau vien dėl maisto trūkumo. Kadangi gandai apie ją sklando jau kelis šimtmečius, reiktų manyti, kad gyvūnas arba labai senas, arba jų yra keli ir ten dauginasi. 2003 metais BBC bandė tirti ežerą naudodama sonarą, tačiau neaptiko jokių didelio gyvūno pėdsakų.

Nepaisant to, legenda apie šį gyvį pasaulyje išlieka populiari. Šiam tariamam gyviui apibūdinti dažnai naudojama mažybinė forma – *Nesė* (, škotų gėlų kalba „Niseag“).

## Nesės egzistavimo versijos

### Pleziozauras

Viena populiariausių versijų apie Nesės prigimtį yra tai, kad šis gyvis yra iki šių dienų išlikęs pleziozauras – ilgą kaklą turėjęs vandens roplys, išnykęs kreidos-terciaro masinio rūšių išnykimo metu. Šios idėjos šalininkai remiasi tuo, kad žuvis latimerija, kuri, kaip manyta, išnyko tuo pačiu metu, 1938 m. buvo atrasta prie Madagaskaro krantų.

Kita vertus, vyraujantis mokslinis požiūris pateikia rimtus argumentus, kuriais remiantis galima teigti, kad toks gyvūnas, kaip pleziozauras, negali gyventi Loch Neso ežere:
* ežeras per šaltas šiltakraujam gyvūnui;
* oru kvėpuojantis pleziozauras turi nuolat iškilti į vandens paviršių ir būtų lengvai pastebėtas bei nufotografuotas ar nufilmuotas daugybę kartų;
* ežeras susiformavo maždaug prieš 10 000 metų, kai pleziozaurai jau buvo seniausiai išnykę.

## Nuorodos

* BBC
* Klastočių muziejus (ang.)
* Lochneso tyrimų centras Edinburge (ang.)
Šašaičiai (reikšmės)

**Šašaičiais** vadinami kaimai:

* Kretingos rajone;
* Plungės rajone:
** Žemaičių Kalvarijos seniūnijoje;
** Žlibinų seniūnijoje;
* Telšių rajone.
Žiogeliai

**Žiogeliais** vadinami kaimai:

* Druskininkų savivaldybėje;
* Kretingos rajone;
* Vilkaviškio rajone.

** Upinis žiogelis (*Locustella fluviatilis*);
** Nendrinis žiogelis (*Locustella luscinioides*);
** Margasis žiogelis (*Locustella naevia*);
** Dryžuotasis žiogelis (*Locustella lanceolata*);
** Sibirinis žiogelis (*Locustella certhiola*);
** (*Locustella ochotensis*);
** (*Locustella pleskei*);
** Taiginis žiogelis (*Locustella fasciolata*);
** (*Locustella (fasciolata) amnicola*).
Kvintas

**Kvintas** ( 'Penktoji upė') arba **Popopisas** (*Río Popopis*) – upė centrinėje Argentinoje. Prasideda San Luiso provincijoje, San Luiso kalnagūbryje, Retamos kalno (2213 m) šaltiniuose. Aukštupyje slenkstėta ir vandeninga. Teka į pietryčius. Maždaug už Paso de las Kareteraso užtvankos pradeda tekėti pampų lygumomis. Iš kairės įteka Rosarijaus upė. Prateka Vilja Mersedeso miestą, ties kuriuo upės plotis – 45 m. Toliau teka Kordobos provincija. Žemupyje teka pelkynais ir užsibaigia Banjados de la Amargos pelkėse.

Potvynių metu susidariusios laikinos protakos pasiekia Santa Fė ir Buenos Airių provincijas. Gali pasiekti netgi Salado baseiną. Upės vandeningumas labai priklauso nuo metų laiko.

Ilgis 375 km, tačiau gali pasiekti net 878 km.

## Šaltiniai
Chris Paul

**Kristoferis Emanuelis Polas** (; g. 1985 m. gegužės 6 d. Vinstone-Seileme) – JAV krepšininkas.

Krisas Polas baigęs vidurinę mokyklą įstojo į prestižinį Wake Foresto universitetą, jau po dvejų metų atkreipęs į save NBA klubų dėmesį, nusprendė mesti mokslus ir bandyti laimę naujokų biržoje. Polas 2005 metų naujokų biržoje Naujojo Orleano „Hornets“ komandos buvo pašauktas 4 numeriu ir nuo tada žaidžia stipriausioje pasaulio lygoje. „Hornets“ komandą jis atstovavo iki 2011 m. gruodžio 14 d., kada buvo iškeistas į „Los Andželo Clippers“ klubą, kuriame praleido daugiau kaip penkerius metus. 2017 metų birželį buvo iškeistas į Hiustono „Rockets“ komandą.

2006 m. pasaulio čempionate Japonijoje debiutavo JAV nacionalinėje rinktinėje, su kuria iškovojo bronzos medalius. Atstovaudamas savo šalį 2008 m. Pekino ir pakartotinai 2012 m. Londono olimpinėse žaidynėse iškovojo aukso medalius.

## Pasiekimai

* 10 kartų dalyvavo NBA visų žvaigždžių rungtynėse (2008–2016,2020 m.)
* 4 kartus pirmavo NBA rezultatyviųjų perdavimų kategorijoje (2008–2009, 2014–2015 m.)
* 6 kartus pirmavo NBA perimtų kamuolių kategorijoje (2008–2009, 2011–2014 m.)
* 2013 metais pripažintas naudingiausiu NBA visų žvaigždžių rungtynių žaidėju
* 2 kartus olimpinių žaidynių aukso medalio laimėtojas (2008, 2012)
* 2006 metų pasaulio čempionato bronzos medalio laimėtojas
* 2006 metais išrinktas NBA metų naujoku
* 2004 metais JAV pripažintas metų sportininku vyrų krepšinio srityje
* 2004 metų pasaulio jaunimo (U-20) krepšinio čempionato aukso medalio laimėtojas

## Šaltiniai
Dvaralis

:: *Apie kaimą Skuodo rajone žr. [[Dvaralis (Skuodas)]]*.

**Dvaralis** – kaimas Kretingos rajono savivaldybės šiaurės rytinėje dalyje, prie šiaurinio Salantų pakraščio, prie kelio , kairiajame Erlos krante.

## Etimologija

Pavadinimas kilo nuo žodžio dvaras žemaičių tarmės mažybinės formos . Rašoma , , , .

## Geografija

Kaimas plyti Erlos senslėnyje ir tarp Erlos bei Salanto esančioje aukštumoje. Palei šiaurės vakarinį pakraštį teka Erla. Šiaurės rytine dalimi praeina kelias , centrine dalimi – Juodupėnai–Alkas–Kadagynas. Kaimas ribojasi su Salantais, Erlėnais ir Kadagynu, nuo kurio skiria kelias .

## Istorija

Kaimas susiformavo XVIII a. bendro naudojimo Salantų dvaro žemių pakraštyje.

1821 ir 1843 m. buvo 3, 1866 m. – 8 kiemai, 1923 m. – 9 ūkiai.

## Gyventojai

## Kultūros paveldas
* Koplytėlė su Marijos skulptūra ir Šv. Elenos paveikslu, V. Laukienės sodyba (1826 m., statė Antanas Stropus).
* Koplytstulpis su Šv. Jurgio skulptūrine grupe, K. Namgaudžio sodyba.
* Koplytstulpis su ornamentuotu kryželiu ir Marijos Maloningosios skulptūra, A. Pilelio sodyba (2006 m., meistras Liudas Ruginis).

## Šaltiniai

## Nuorodos
* Dvaralis: Kretingos krašto enciklopedija
Kubiliškė

**Kubiliške** vadinami kaimai:

* Jurbarko rajone;
* Kelmės rajone;
* Raseinių rajone;
* Skuodo rajone;
* Šakių rajone:
** Laukinė Kubiliškė;
** Girinė Kubiliškė.
Nausėdai (reikšmės)

**Nausėdais** vadinami kaimai:

* Kretingos rajone;
* Pagėgių savivaldybėje:
** Stoniškių seniūnijoje;
** Vilkyškių seniūnijoje;
* Skuodo rajone;
* Šilutės rajone.
Komivojažierius

**Komivojažierius** (, *commis* komisas ir *voyage* – kelionė) – prekiautojas, prekes perkantis tiesiai iš gamintojo ar didmenine prekyba besiverčiančios įmonės (didmenininko) ir jas parduodantis mažmenine prekyba besiverčiančioms įmonėms ar galutiniam vartotojui.

Komivojažierius – fizinis asmuo.

## Veiklos sritys

Mažmenine prekyba užsiimantys asmenys paprastai užsiima įvairių produktų, prekių prekyba, todėl jiems ne visada apsimoka vykti pas gamintojus ar urmininkus ir įsigyti prekių nedideliais kiekiais. Komivojažieriai atlieka savotišką tarpininko vaidmenį prekybos rinkoje tarp pačių verslininkų.

Taip pat yra toks prekybos būdas, kaip prekių pasiūlymas galutiniam vartotojui ne prekybos vietoje, kai einama per jų gyvenamas vietas, namus, butus. Tokiu būdu galutiniam vartotojui nereikia kur nors vykti ieškoti prekių. Šiuo prekybos būdu ne visi pirkėjai būna patenkinti, kadangi negali palyginti kainų, siūlomos ne visada norimos pirkti prekės.

## Veiklos ypatumai

Komivojažierius paprastai dirba vienas, nešioja prekes pats ar didesniems jų kiekiams vežioti turi automobilį ar autobusiuką ir prekiauja tik vienos rūšies ar tik vieno gamintojo ar didmenininko prekėmis. Jie praktiškai niekada nesudaro su gamintojais ar prekiautojais jokių sutarčių, tiesiog atvažiuoja ir perka prekes kaip sau.

Komivojažieriai prekiaujantys didesniais kiekiais su mažmenininkais visada stengiasi minimizuoti likučius, nes neturi didesnių sandėliavimo patalpų, kas yra ypač svarbu prekiaujant, pvz., greitai gendančiais produktais.

Lietuvoje komivojažerystės paslaugas galima teikti ir tik turint verslo liudijimą. Kartais komivojažerystės paslaugas pradeda teikti gamintojai ir didmenininkai. Jie siekiantis padidinti pardavimų apimtis savo prekiaujamą produkciją išvežioja patys į kitų prekiautojų prekybos vietas tokiomis pačiomis kainomis, kaip, kad būtų pardavinėję iš sandėlio ar bazės.

## Išnašos
Fimbra

**Fimbra** – plona juostelė aprėminanti figūrą.

Tikslas – figūros paryškinimas, išskyrimas. Terminas dažniausiai sutinkamas veksilologijoje, rečiau heraldikoje.

Figūros aprėminimas, su tikslu paryškinti ar išskirti (atskirti), vadinamas *fimbravimu*.
Beninas (miestas)

**Beninas** () – miestas pietų Nigerijoje, Edo valstijoje. 1,13 mln. gyventojų (2005). Išvystyta medžio apdirbimo, chemijos pramonė, amatai (medžio, dramblio kaulo drožyba). Yra universitetas. Benino mieste išsaugota unikali bronzinių skulptūrų kolekcija iš XV–XVII amžiaus.

Netoli miesto išgaunama nafta.
Ibadanas

**Ibadanas** (, ) – miestas Nigerijos pietvakariuose, Ojo valstijos sostinė. 

Išvystyta maisto, medienos, chemijos, automobilių pramonė, amatai. Veikia universitetas.

## Sportas
* Shooting Stars SC – futbolo klubas;
* „Adamasingba“ stadionas, talpinantis 10 tūkst. žiūrovų.

## Šaltiniai

## Nuorodos
* Oficiali svetainė
Kanas

**Kanas** () – miestas šiaurinėje Nigerijoje, Kano valstijos sostinė. Tai antras pagal dydį (po Lagoso) šalies miestas. Veikia universitetas.

## Ūkis ir infrastruktūra

Didelis susisiekimo mazgas, yra tarptautinis oro uostas. Išvystyta maisto (aliejaus, mėsos), tekstilės pramonė, klesti amatai, yra chemijos, cemento gamyklos. Prekyba žemės riešutais, medvilne, oda, kailiais.

## Istorija

Kanas – viena iš stipriausių hausų miestų valstybių, klestėjusi Sahelio civilizacijoje. Jis buvo įkurtas apie X a. ir priklausė septynių svarbiausių miestų grupei. Jo valdovai titulavosi *sarkin*, ir Kano istorija yra aprašoma Kano kronikose.

Vienu metu Kanas buvo įgijęs hegemoniją kitų valstybių atžvilgiu ir kontroliavo klestinčią transsacharinę prekybą. XIX a. pradžioje Usman dan Fodio vadovaujama armija sukūrė Fulbių imperiją, kuriai priklausė ir Kanas. Vėliau miestas įgijo nepriklausomybę, tiesa, jau fulbių valdžioje. 1903 m. Kanas atiteko britams ir įjungtas į Nigerijos sudėtį.

Kano valstija Nigerijoje išlaikė vietinę dinastiją.

## Kano valdovai

Hausų Kano dinastija kildinama iš hausų protėvio Bajadžido tikrojo sūnaus Bavo, kurio sūnus Bagauda tapo pirmuoju Kano valdovu *sarkin*. XIX a. dinastija buvo nutraukta ir ją pakeitė užkariautojų fulbių dinastija.

Valdovai nuo seno gyveno Kano rūmuose Gidan Rumfa.

Svarbesni Kano valdovai:
* Jadži (1359–1385)
* Kanadžedži (1385–1390)
* Umaru (1410–1421)
* Muhammadas Rumfa (1463–1499)
* Suleimanas (1805–1819)
* Ado Bajero (1963-) dabartinis Kano emyras.

## Sportas
* Kano Pillars FC – futbolo klubas;
* Sani Abačos stadionas, talpinantis 16 000 žiūrovų.

## Šaltiniai
Praktinė patirtis

**Praktinė patirtis** () – tai techninė dokumentacija, komercinis ir kt. praktinis patyrimas, žinios bei gamybiniai įgūdžiai, sudarantys serijinės ar masinės gamybos pagrindą.

## Šaltiniai
Port Harkortas

**Port Harkortas** () – miestas pietinėje Nigerijoje, uostas prie Gvinėjos įlankos, Nigerio upės žiočių. 1,15 mln. gyventojų (2005 m.). Tai didelis naftos pramonės centras: išvystyta naftos apdirbimo, naftos chemijos pramonė, taip pat – cemento, mašinų gamybos, maisto, tabako, baldų, stiklo, odos, popieriaus pramonė. Prekybos ir žvejybos uostas, tarptautinis oro uostas. Jame veikia laivų statybos įmonės. Mieste funkcionuoja du universitetai.

## Istorija
Miestas – *Rivers* valstijos sostinė, įkurtas 1913 m. kaip uostas, per kurį buvo eksportuojama anglis. Apie 1920 m. tapo antruoju pagal dydį Nigerijos uostu. Miestas labai išsiplėtė, 1956 m. Nigerio rytinėje deltoje atradus naftos telkinius ir pradėjus per Port Harkortą eksportuoti naftą.

## Sportas
* Rivers Hoopers – krepšinio klubas;
* Rivers United FC – futbolo klubas;
* Yakubu Gowon stadionas, talpinatntis 30 000 žiūrovų.

## Šaltiniai
Murmanskas

**Murmanskas** – miestas šiaurės vakarinėje Rusijoje, neužšąlantis uostas prie Barenco jūros Kolos įlankos. Yra geležinkelio stotis. Išvystyta žuvies, laivybos, statybų pramonė. Murmanske bazuojasi treilerių, silkių ir priimamasis laivynai. Tai pradinis Šiaurės jūrų kelio taškas.

Yra 3 aukštosios mokyklos, 3 teatrai. Kraštotyros, dailės, karinis jūrų muziejai.

## Istorija
 
Miestas įkurtas 1916 m. spalio 4 dieną. Iki 1917 m. vadinosi ***Romanovu*** (*Романов-на-Мурмане*). Bolševikų valdžia įtvirtinta 1920 m. Antrojo pasaulinio karo metu Vokietijos karinės oro pajėgos bombardavo miestą. Dėl jų buvo sunaikinta dauguma miesto pastatų. Po karo miestas buvo atstatytas, atidarytos naujos gamyklos. 1985 m. suteiktas miesto-didvyrio vardas. 

### Pavadinimo kilmė

Miestas pavadintas pagal normanus (norvegus, švedus, apskritai vikingus), kurie šiose vietovėse gyveno nuo senų laikų. Rusai juos vadino murmanais.
Kaduna

**Kaduna** (arba *Kadūna*,  arba *Kadoona*) – miestas šiaurinėje Nigerijoje, Kadunos upės dešiniajame krante; Kadunos valstijos sostinė. Yra oro uostas, geležinkeliai į Zariją, Miną, Lafiją. Išvystyta tekstilės, naftos, mašinų, medienos, keramikos, chemijos, baldų pramonė. Apylinkėse auginami žemės riešutai, sorgai, javai, imbierai, laikomi galvijai, naminiai paukščiai. Yra istorijos ir etnografijos muziejus, politechnikos institutas, karo akademija, aukštoji pedagoginė mokykla, mokslinių tyrimų institutai.

Miestas įkurtas 1913 m.

## Šaltiniai
Tuamotu-Gambjė salos

**Tuamotu-Gambjė salos** ( arba *Archipels des Tuamotu et des Gambier*) – administracinis ir geografinis darinys Prancūzijos Polinezijoje. Sudarytas iš geografiškai ir kultūriškai artimų Tuamotu ir Gambjė salynų.

## Komunos
Sudaro vieną iš 5 Prancūzijos Polinezijos administracinių padalinių. Tuamotu-Gambjė padalinį sudaro 17 komunų, iš kurių 16 yra Tuamotu salose.
### Tuamotu salos
* Anaa
* Arutua
* Fakarava
* Fangatau
* Hao
* Hikueru
* Makemo
* Manihi
* Napuka
* Nukutavake
* Puka-Puka
* Rangiroa
* Reao
* Takaroa - Takapoto
* Tatakoto
* Tureia

### Gambjė salos
* Gambjė

## Taip pat skaitykite
* Tuamotu
* Gambjė salos
## Išnašos

## Nuorodos
* Oficiali svetainė
Andre Emmett

**Andrė Emetas** (*Andre Emmett*, 1982 m. rugpjūčio 27 d. Dalase – 2019 m. rugsėjo 23 d.) – JAV krepšininkas.

A. Emeto profesionalo karjera prasidėjo 2004 m., kai NBA naujokų biržoje jį 35 numeriu pakvietė Sietlo „Super Sonics“ klubas. Vėliau krepšininkas rungtyniavo Majamio „Heat“ bei Memfio „Grizzlies“ komandose, taip pat rungtyniavo NBDL lygos Austino „Toros“ klube.

Nuo 2006 metų sezono pradžios rungtyniavo Vilniaus „Lietuvos ryto“ komandoje, tačiau pasikeitus komandos treneriui, 2006 m. gruodžio 19 d. buvo atleistas.

Išvykęs iš Lietuvos krepšininkas be klubo išbuvo tik mėnesį ir jau sausio 19 d. pasirašė kontraktą su NBDL lygos komanda iš Los Andželo – „D-Fenders“. Debiutinėse rungtynėse krepšininkas žaidė 14 min. ir pelnė 2 taškus.

2011 m. kovo mėn. pasirašė sutartį su NBA D lygos komanda iš Reno. 2012 m. vasario 14 d. pasirašė 10 dienų kontraktą su Naujojo Džersio „Nets“ klubu. Per jas jis spėjo sužaisti šešerias rungtynes.

2019 m. Dalase nušautas.

## Nuorodos
* ESPN.go.com puslapis apie žaidėją
NBA naujokų birža

**NBA naujokų birža** – nuo 1950 metų organizuojamas kasmetinis renginys, kurio metu NBA klubai renkasi krepšininkus, su kuriais norėtų pasirašyti sutartis. Dažniausiai klubai renkasi jaunus, koledžus pabaigusius krepšininkus, tačiau biržoje taip pat pašaukiami ir užsieniečiai.

Birža organizuojama dviem ratais. Pirmajame rate pirmosios žaidėjus šaukia 14 komandų, pasibaigusiame sezone nepatekusių į atkrintamąsias varžybas, po jų žaidėjus šaukia likusios 16 komandų. Į atkrintamąsias varžybas nepatekusios komandos žaidėjus šaukia burtų keliu nustatyta tvarka, atkrintamosiose varžybose žaidusios komandos – pagal reguliariojo sezono rezultatus, pirma šaukia prasčiausiai reguliariajame sezone žaidusi komanda, paskutinė – geriausiai.

Antrame rate pradinė šaukimų tvarka yra tokia pati kaip pirmojo rato, tačiau po kai kurių sandėrių komandos susikeičia šaukimo vietomis, dėl to dažnai šaukimų tvarka skiriasi.

## Paskutiniai penki pirmuoju šaukimu pašaukti žaidėjai

Visi žaidėjai yra amerikiečiai, išskyrus tuos, šalia kurių pažymėta šalis.
*2021 – Cade Cunningham, Detroito „Pistons“
*2022 – Paolo Banchero, Orlando „Magic“
*2023 – Victor Wembanyama, San Antonijo „Spurs“ (Prancūzija)
*2024 – Zaccharie Risacher, Atlantos „Hawks“ (Prancūzija)
*2025 – Cooper Flagg, Dalaso „Mavericks“

## Lietuviai pašaukti NBA naujokų biržoje
Mįslė

**Mįslė** – alegorinis posakis, kurio reikšmę reikia įminti, įspėti. Priklauso trumpiesiems posakiams. Pagal funkciją yra kaip uždavinys. Mįslės tradiciškai gyvavo kaip varžymosi forma (varžybos)

Svarbiausi mįslių požymiai, išskiriantys jas iš kitų žanrų, yra dvinarė struktūra ir būtinybė pateikti atsakymą į pirmojoje dalyje iškeltą klausimą. Tradicinėje vartosenoje šio žanro atlikimui reikalingas aktyvus dialogas.

## Rūšys
Mįslių žanrą galima suskirstyti į tokius skyrius:
* objektų mįslės;
* mįslės apie konkretų atsitikimą;
* mįslės apie raides, garsus ar žodžius;
* objektų minklės;
* tikrosios minklės;
* anekdotinės minklės;
* galvosūkiai.

Skyrių pavadinimai atspindi tris stambesnes grupes: *mįsles*, *minkles* ir *galvosūkius*. Tačiau kai kurie kūrinėliai neturi griežtai skyrių ribas atitinkančių požymių. Kitose šalyse įprasta mįslėmis (, ) vadinti visus šiai žanrų grupei priklausančius tekstus. Lietuvių tautosakos tyrimuose mįslėmis vadinama siauresnė aibė – vadinamosios tikrosios, grynosios, arba objektų, mįslės.

Mįslės kaip ir patarlės, – labai mažos apimties kūriniai, tačiau jie skiriasi. Patarlės savo turiniu – rimta kūryba. Tuo tarpu mįslės tėra savotiška proto gimnastika, žaidimas. Mįsle netiesiogiai apibūdinamas daiktas, kurį reikia atspėti. Mįslės yra metaforinis posakis, kuriame vienas daiktas vaizduojamas kitu, bet kuriuo atžvilgiu panašiu į pirmąjį arba jį primenančiu. Seniausios mįslės yra kilusios iš vaizdų, kuriais buvo aptariami gamtos reiškiniai.

## Pavyzdžiai
* Baltos lankos – juodos avys, kas išmano – tas jas gano (atsakymas – raštas)
* Graži mergelė pančiu susijuosusi, asloje šoka (atsakymas – šluota)
* Ne krūmas, bet su lapais, ne marškiniai, bet susiūti, ne žmogus, bet šnekėti moka (atsakymas – knyga)
* Vasarą – molis, žiemą – brolis (atsakymas – krosnis)

## Literatūra
* Lietuvių tautosaka, T. 5, 1968 m.
* Kazys Grigas. Menu mįslę keturgyslę, 1970 m.

## Nuorodos

* Mįslės.lt
Didžiųjų Dulsvųjų kalnų nacionalinis parkas

**Didžiųjų Dulsvųjų kalnų nacionalinis parkas** () – nacionalinis parkas pietryčių JAV, Tenesyje ir Šiaurės Karolinoje. Apima Didžiuosius Dulsvuosius kalnus (Apalačų pietinė dalis). Aukščiausia parko vieta – Klingmano Kupolas (2025 m). Parkas įkurtas 1934 m. JAV Kongreso nutarimu, siekiant išsaugoti unikalią kalnų gamtą.

Kalnuose iškrinta daug kritulių (1400–2200&nbsp;mm), dėl to susidaro rūkai. Net 95 % parko teritorijos dengia miškai (daugiausia mišrieji ir spygliuočiai). Apie 10 tūkst. gyvūnų ir augalų rūšių sutinkama miškuose. Nacionaliniame parke saugomi nykstantys juodieji lokiai (čia jų priskaičiuojama apie 1800). 

1983 m. Didžiųjų Dulsvųjų kalnų nacionalinis parkas įtrauktas į UNESCO pasaulio paveldo sąrašą.

## Nuorodos
* Oficiali svetainė
Vladas Jašinskas

**Vladas Jašinskas** (1943 m. kovo 2 d. Kelmės rajonas - 2016 m. spalio 31 d. Ventoje, Akmenės rajonas) – gydytojas terapeutas, Lietuvos ir Akmenės rajono politinis bei visuomenės veikėjas.

## Biografija
1972 m. baigė Kauno medicinos institutą. Akmenės rajono Ventos ambulatorijos bendrosios praktikos gydytojas.

Nuo 2001 m. Lietuvos socialdemokratų partijos Akmenės rajono skyriaus narys. 2004-2007 m., 2007–2011 m. ir 2011-2015 m. Akmenės rajono savivaldybės tarybos narys.

Lietuvos hipertenzijos specialistų lygos narys. Mokėjo rusų ir vokiečių kalbas. Žmona Laimutė, vaikai Artūras, Irmantas, Vilhelmina.

2016 m. apdovanotas ženklu „Už nuopelnus Akmenės rajonui“.

## Šaltiniai
Čeliabinskas

**Čeliabinskas** – miestas Rusijoje, rytiniame Pietų Uralo šlaite, prie Miaso upės; srities centras. Didelis geležinkelio mazgas. Yra metalurgijos kombinatai, staklių, traktorių, radijo, vamzdžių, laikrodžių, elektrolitų, cinko, mašinų ir kt. gamyklos, chemijos, lengvosios, maisto ir kt. pramonės įmonės.

Mieste yra 6 aukštosios mokyklos, universitetas, 4 teatrai, kraštotyros muziejus, paveikslų galerija. Statomas metropolitenas.

## Istorija

Čeliabinskas įkurtas kaip tvirtovė 1736 metais.

## Sportas
* FK Čeliabinskas futbolo klubas;
* Centrinis stadionas, kurio talpa 15 tūkst. žiūrovų.
* Lokomotyvo stadionas, kurio talpa 2,6 tūkst. žiūrovų.
NBA Live

**NBA Live** – kompiuterinių žaidimų serija, kuriama Electronic Arts bendrovės. Pirmoji versija, pavadinta *Lakers vs. Celtics* išleista 1990 metais Sega Mega Drive platformai, šioje versijoje grafinis vaizdas buvo dvimatis, tik vėlesnėse versijose pereita prie trimačio vaizdo. Nuo 1995 metų žaidimas pradėtas vadinti NBA Live.

Skirtingos versijos buvo ar yra leidžiamos Sega Genesis, Super NES, PlayStation, Nintendo 64, Game Boy, Sega Saturn, PlayStation 2, Xbox, GameCube, Windows, PSP, Xbox 360, Wii ir PlayStation 3 platformoms.

## NBA Live 2001
Ant NBA Live 2001 viršelio buvo Kevinas Garnetas

## NBA Live 2002

NBA Live serijos žaidimas išleistas 2002 metais. Ant viršelio pavaizduotas Steve Francis

## NBA Live 2003

NBA Live serijos žaidimas išleistas 2002 metais. Ant viršelio pavaizduotas Jason Kidd

## NBA Live 2004

NBA Live serijos žaidimas išleistas 2003 metais. Ant viršelio pavaizduotas Vince Carter.

## NBA Live 2005

NBA Live serijos žaidimas išleistas 2004 metais. Ant viršelio pavaizduotas Carmelo Anthony.

Šios dalies muzika: 
*Bump J  - "I  Don't Play No Games"
*MC Lyte - "My Main Aim"
*Don Yute - "Dem Gals (NBA Live 2005 Mix)"
*Pete Rock Feat. Kardinal Offishall - "Warzone (NBA Live 2005 Mix)"
*Stat Quo - "The Best"
*Wylde Bunch - "Our Life"
*Will.I.Am - "Go!"
*Dirtbag - "Here We Go"
*Murphy Lee feat. Jazze Pha & Jody Breeze - "It's In Da Game"
*Lloyd Banks and Young Buck - "Me Against You"
*The D.O.C. - "Mind Blowin'"
* Nomb - Carolina Pride
* Joell Ortiz - Mean business

## NBA Live 06

NBA Live 2006 yra 2005 metais išleistas NBA Live serijos žaidimas. Ant žaidimo viršelio pavaizduotas Majamio "Heat" žaidėjas Dwyane Wade.

## NBA Live 07
NBA Live 2007 yra NBA Live serijos žaidimas.
Ant žaidimo viršelio yra pavaizduotas Hiustono „Rockets“ krepšininkas Tracy McGrady.

## NBA Live 08
NBA Live 2008 išleistas PC, PSP, XBox, Wii ir kitiems įrenginiams. Ant viršelio pavaizduotas Gilbertas Arenasas. Vienintelis naujas dalykas žaidime „hot spots“.

Kai kuriose kitose šalyse žaidimo viršelį puošia tų šalių krepšininkų, žaidžiančių NBA, nuotraukos. Pavyzdžiui, Prancūzijai skirtos versijos viršelyje pavaizduoti Tonis Parkeris ir Borisas Diavas, Ispanijai – Pau Gasolis, Vokietijai – Dirkas Novickis.
Rostovas prie Dono

**Rostovas prie Dono** – miestas (nuo 1796 m.) Rusijos pietvakariuose, prie Dono upės, už 46 km nuo jos žiočių prie Azovo jūros; srities centras. Svarbus uostas, geležinkelio mazgas. Išvystyta mašinų gamybos (ypač – žemės ūkio), staklių, prietaisų, aviacijos, elektrotechnikos, radioelektronikos, lengvoji (odos gaminių, avalynės), chemijos, maisto (konservų, tabako ir kt.), medienos pramonė.

Yra 159 vidurinės mokyklos, 6 universitetai, 4 teatrai, muziejai (kraštotyros, dailės menų ir kt.).

## Istorija

Miestas įkurtas 1749 metais kaip muitinės postas *Темерницкая*. 1761 m. pastatyta tvirtovė, kurią pavadino metropolito Dmitrijaus Rostoviečio (*Дмитрий Ростовский*) garbei. 1905-1907 m. Rusijos revoliucijos metu mieste vyko sukilimas. Rusijos pilietinio karo metu Rostovas prie Dono buvo vienas iš svarbiausių baltagvardiečių centrų. 1920 m. Semiono Budiono 1-oji raitelių armija užėmė miestą. Antrojo pasaulinio karo metu vokiečiai okupavo Rostovą prie Dono.

## Sportas

### Futbolas
* FK Rostov
* SKA Rostov-na-Donu
Hikueru

**Hikueru** – atolas Prancūzijos Polinezijoje, centrinėje Tuamotu salyno dalyje, 700 km į rytus nuo Taičio. Sausumos plotas – 8 km². Gyvena 179 gyventojai (2017 m.). Gyventojų tankumas – 22,3 žm./km². Į eina į Hikueru komuną.

Atolas ovalios formos, 15 km ilgio. Užima 8 km² plotą. Lagūna gili, neturi laivybinių protakų, tačiau yra kelios nedidelės protakos. Lagūnos plotas – 79 km². Pagrindinė gyvenvietė – Tapupatis. Pagrindinė ūkio šaka – kopros apdirbimas. Be to, renkami perlai. Yra aerodromas. Populiari pramoga – povandeninis nardymas.

Hikueru salą 1768 m. atrado prancūzų jūrininkas Luisas Antuanas de Bugenvilis. Istoriniuose šaltiniuose minima *Melville* ir *San Juan* pavadinimais. 1906 m. salą nusiaubęs uraganas pražudė 377 gyventojus. Salą kūrinyje „Pietų Jūrų pasakojimai“ (*„South Sea Tales“*) aprašo Džekas Londonas.

## Šaltiniai

## Nuorodos
* Žemėlapiai
Audra Dagelytė

**Audra Dagelytė** (g. 1981 m. kovo 26 d.) – buvusi sportininkė, Lietuvos ir Akmenės rajono politinė bei visuomenės veikėja.

## Biografija

1999 m. baigė Ramučių (Akmenės rajonas) vidurinę mokyklą, 2004 m. Lietuvos kūno kultūros akademija, mokėsi Kauno kūno kultūros akademijos magistrantūroje.

1999–2004 m. Akmenės sporto centro lengvosios atletikos trenerė, Naujosios Akmenės Saulėtekio vidurinės mokyklos mokyklos mokytoja.

2001 m. Lietuvos socialdemokratų partijos Akmenės rajono skyriaus narė, Lietuvos socialdemokratinio jaunimo sąjungos narė.

2004 m. trumpai Akmenės rajono savivaldybės tarybos narė.

Sprinterė, 2000 m. Europos, 2002 m. Europos taurės 4x100 bėgimo čempionė, daugkartinė Lietuvos ir Baltijos šalių bėgimo rungčių nugalėtoja, Lietuvos 4x200 ir 2x100 metrų bėgimo rekordininkė.

## Išnašos